Amsawal yettmeslay-d ɣef wid irekben di lkar teddun ɣer temdint , d Utudert qrib yennuɣen d umekkas n lar ɣef sebba mi is-yefka ifer n n walef idinaren:  Widak akk yeqqimen, wehhan-d tamuɣli ɣur-sen, ttraǧun ad kksen lxiq, ad ferǧen mi ara ten-walin nnuɣen, mi ara myuṭtafen di lexnaq. Yuɣal yessefsi timmi-ines, aha, ass-a amekkas ur yettennay ara , imenɣi ass-a macči di lkar, ass-a win yebɣan ad yennaɣ ad yennaɣ anida nniḍen , izergan yella wanida rekkmen. Yesluɣmec-as s ufus igan taṣẓayart d asawen, tuɣ afus nniḍen yeṭṭef yes-s asegres. Ihi, xelleṣ kan mi ara d-tuɣeḍ ! awal ur d-eyeffiɣ.sb 08